**Találós-műhely**

*Online olvasásóra interaktív feladatokkal 2. osztályosoknak*

**1. Találós fejtörők**

Olvasd el a szöveggyűjteményből a *Találós fejtörők*et, és próbáld mindet megfejteni. Vigyázz, csalafinta kérdések! Válaszaidat le is jegyezheted.

Majd keresd meg a szöveggyűjtemény végén a megfejtéseket, és ellenőrizd, hogy jól válaszoltál-e.

**2. Fekete-fehér találósok**

Folytasd a fejtörést egy újabb sorozattal, amit a *Fekete-fehér találósok* című tankockán találsz meg. A válaszaidat most is lejegyezheted.

***Fekete-fehér találósok – töprengő***

<https://learningapps.org/watch?v=pz512outc21>

Aztán olvasd el Zelk Zoltán *A fekete kutya meg a fehér kacsa* című meséjét a szöveggyűjteményből, és keresd a megfejtést. Húzd alá a találós kérdések válaszait! Hasonlítsd össze a saját válaszaiddal! Van-e eltérés? Mi a különbség?

A *Fekete-fehér találósok* című tankockán állítsd a mese szerinti sorrendbe a találós kérdéseket!

***Fekete-fehér találósok – sorbarendező***

<https://learningapps.org/watch?v=pz512outc21>

Majd keresd meg a helyes választ a *Fekete-fehér válaszok* című tankocka kérdéseire!

***Fekete-fehér válaszok – válaszkereső***

<https://learningapps.org/watch?v=pfrc0q0uc21>

**3. Saját találósok**

Ha kedvet kaptál a találós kérdésekhez, te is találj ki párat! A példákon láthatod, hogy csalafinta észjárás kell hozzá, amivel a válaszolót próbálod lépre csalni. Aki jól forgatja az eszét, az kitalálhatja, hiszen a válasz logikus.

Ha elment a kedved a találós kérdésektől, készíts inkább rajzos találósokat! Segít a *Farok-kitalálós* című tankocka: Melyik állat farkát látod a képen? Az „i” fölött megtalálod a helyes választ.

***Farok-kitalálós – töprengő***

<https://learningapps.org/watch?v=p6s5so14k21>